

	NOTĂ INFORMATIVĂ
la proiectul de decizie „Cu privire la amalgamarea voluntară a unităților administrativ-teritoriale orașul Telenești, comuna Bănești, satul Ciulucani, satul Inești,  satul Budăi, satul Hirișeni, satul Cîșla și satul Crăsnășeni”
1. Denumirea autorului și, după caz, a participanților la elaborarea proiectului
Proiectul de decizie a fost elaborat de către grupul de lucru comun constituit pentru pregătirea procesului de amalgamare voluntară a unităților administrativ-teritoriale orașul Telenești, comuna Bănești, satul Ciulucani, satul Inești, satul Budăi, satul Hirișeni, satul Cîșla și satul Crăsnășeni  cu participarea reprezentanților autorităților publice locale implicate în proces.
1. Condițiile ce au impus elaborarea proiectului de decizie
Proiectul de decizie a fost elaborat în contextul implementării prevederilor Legii nr.225/2023 cu privire la amalgamarea voluntară a unităților administrativ-teritoriale și al Metodologiei de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023.
În vederea examinării oportunității amalgamării voluntare și pregătirii actelor necesare, autoritățile administrației publice locale ale orașului Telenești, comunei Bănești, satului  Ciulucani, satului Inești, satului Budăi, satului Hirișeni, satului Cîșla și satului Crăsnășeni au desfășurat activitatea grupului de lucru comun în cadrul a cinci ședințe, după cum urmează:
18 mai 2026 – ședință de inițiere a activității grupului de lucru comun, desfășurată cu participarea Secretarului general al Guvernului, dl Alexei Buzu
· verificarea valorii stimulentelor financiare pentru viitorul UAT amalgamat
- discutarea problemelor cu care se confruntă UAT-urile care vor să se amalgameze,
- identificarea problemelor comune și prioritizarea lor ținând cont de posibilitățile financiare disponibile din stimulente,  și eventual alte surse
-  elaborarea chestionarului care a fost aplicat pentru locuitorii UAT-urilor existente. În baza subiectului discutat mai sus,fiecare UAT a propus un chestionar scurt din 4-6 probleme identificate și un spațiu liber pentru ca cetățenii să poată indica cu text liber altă problemă pe care o consideră ei importantă
- GLC a inițiat discuțiile preliminare despre centrul administrativ.
09 iunie 2026 – ședință de lucru desfășurată cu participarea șefului Oficiului Teritorial Orhei al Cancelariei de stat dl Victor Mătrăgună și șefa adjunctă dna Nelea Cazacu, unde:
- s-au examinat rezultatele sondajului de la fiecare UAT
-  s-au identificat prioritățile comune și specifice
- au fost determinate prioritățile care pot fi finanțate din stimulentele financiare
- s-a determinat unde va fi centrul administrativ, cu aplicarea criteriilor din Legea nr. 225/2023 și Hotărârea Guvernului nr. 925/2023
- elaborarea primei versiuni a viziunii.
15 iunie 2026 – ședință de lucru
· Membrii GLC au ajustat prima versiune de viziune.
· Pregătirea proiectului de decizie pentru amalgamarea voluntară pentru consultări și aprobarea în ședința Consiliilor.
03 iulie 2026 – ședință de finalizare a procesului de elaborare și aprobare a proiectului de decizie privind amalgamarea voluntară.
În cadrul acestor ședințe au fost analizate condițiile legale privind amalgamarea voluntară, datele referitoare la continuitatea teritorială, populația unităților administrativ-teritoriale participante, stabilirea centrului administrativ, precum și alte aspecte organizatorice și instituționale relevante pentru constituirea unei unități administrativ-teritoriale amalgamate.

1. Principalele prevederi ale proiectului
Proiectul de decizie prevede:
2. Aprobarea amalgamării voluntare a unităților administrativ-teritoriale orașul Telenești, comuna Bănești, satul  Ciulucani, satul Inești, satul Budăi, satul Hirișeni, satul Cîșla și satul Crăsnășeni.
2. Desemnarea persoanei responsabile de transmiterea deciziei de amalgamare voluntară și documentele aferente aprobate de consiliul local către Primăria orașului Telenești, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 
1. Fundamentarea economico-financiară
Adoptarea proiectului de decizie nu implică, la această etapă, cheltuieli financiare suplimentare imediate din bugetul local, întrucât actul are ca obiect aprobarea amalgamării voluntare și inițierea procedurilor administrative ulterioare prevăzute de lege. Costurile de reorganizare vor fi acoperite din transferul de pregatire acordat de stat conform HG nr. 925/2023. Sursele de finantare pentru implementarea deciziei de amalgamare vor proveni din: bugetul local consolidat, transferurile de stat conform Hotărârii Guvernului nr. 925/2023, fonduri europene si alte surse externe.
Eventualele efecte financiare, administrative și organizatorice ale procesului de amalgamare urmează a fi examinate în etapele subsecvente, în conformitate cu prevederile legale aplicabile și cu măsurile de susținere prevăzute de cadrul normativ în domeniu.
1. Fundamentarea juridică a proiectului
Proiectul de decizie este elaborat în temeiul:
4. art.14 alin.(2) lit. k¹) dinLegea nr. 436/2006 privind administrația publică locală;
4. art.5, art.6, art.8, art.10 și art.11 din Legea nr.225/2023 cu privire la amalgamarea voluntară a unităților administrativ-teritoriale;
4. pct.25, 39, 40 și 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023.
1. Avizarea și consultarea publică a proiectului
Proiectul este supus procedurilor de informare și consultare publică, în condițiile legislației privind transparența în procesul decizional și ale cadrului normativ aplicabil amalgamării voluntare a unităților administrativ-teritoriale. Anunțul privind inițierea elaborării proiectului de decizie a fost publicat pe pagina Facebook a primăriei Ciulucani, pe pagina Web a primăriei: ciulucani.primarie.md  și pe platforma  PARTICIP.GOV.MD consultarea populației în perioada 17 iulie – 27 iulie 2026 referitor la amalgamarea satului Ciulucani,  proiectul de decizie este publicat pe pagina Facebook și pe pagina web a primăriei. Termenul de depunere a opiniilor și recomandărilor 27 iulie 2026.
1. Concluzii
Analiza efectuată în cadrul grupului de lucru comun și documentele examinate confirmă
[bookmark: _GoBack]oportunitatea și temeinicia aprobării amalgamării voluntare a unităților administrativ-teritoriale orașul Telenești, comuna Bănești, satul Ciulucani, satul Inești, satul  Budăi, satul Hirișeni, satul Cîșla și satul Crăsnășeni cu stabilirea centrului administrativ în orașul Telenești și continuarea procedurilor prevăzute de lege.


Primarul satului  Ciulucani
Larisa Corman


